《宜山谣 其一 椎髻舞》
元代·谢应芳

椎髻舞，击铜鼓，浅蛮生蛮皆安堵。卖刀买锄犁，衔恩人鸟语。

犷俗驯，恶俗去，岂弟君子吾父母。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。